

**UPRAVNI ODJEL ZA PRAVNE**

**I ZAJEDNIČKE POSLOVE**

**KLASA: 112-02/17-01/36**

**URBROJ: 2198/1-10/1-17-6**

**Zadar, 2. ožujka 2017. godine**

Na temelju članka 17. i 19. stavka 1. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11), pročelnica Upravnog odjela za pravne i zajedničke poslove, objavljuje

**UPUTE I OBAVIJESTI KANDIDATIMA**

**koji podnose prijave na javni natječaj za prijam u službu višeg referenta za službeničke odnose u Upravni odjel za pravne i zajedničke poslove**

Javni natječaj za prijam u službu u Upravni odjel za pravne i zajedničke poslove, Odsjek za službeničke odnose i pravne poslove, za radno mjesto broj 18. iz Pravilnika o unutarnjem redu upravnih tijela Zadarske županije, **viši referent za službeničke odnose, 1 izvršitelj**, na neodređeno vrijeme, uz obvezni probni rad u trajanju od 3 mjeseca, objavljen je u „Narodnim novinama“ broj 18/2017, od 1. ožujka 2017. godine.

Od dana objave javnog natječaja u „Narodnim novinama“ počinje teći rok od 10 dana za podnošenje prijava na javni natječaj. Budući rok za podnošenje prijava na javni natječaj završava u dan kad Zadarska županija ne radi, posljednji dan za podnošenje prijava na javni natječaj je prvi slijedeći radni dan, odnosno 13. ožujka 2017. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**Kandidat koji ima pravo prednosti kod prijma u službu prema posebnom zakonu, dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima, a podaci o ostvarivanju prava prednosti dostupni su na linku [ostvarivanje prava prednosti.](https://zadarska-zupanija.hr/images/DOKUMENTI/prijem/56/ostvarivanje_prava_prednosti.docx)**

**Opis poslova radnog mjesta viši referent za službeničke odnose u Upravnom odjelu za pravne i zajedničke poslove, Odsjek za službeničke odnose i pravne poslove, prema pravilniku o unutarnjem redu upravnih tijela Zadarske županije:**

- izrađuje nacrte rješenja o godišnjem odmoru, plaćenom i neplaćenom dopustu,

- izrađuje nacrte potvrda iz službenih evidencija Odsjeka,

- obavlja i druge poslove iz područja službeničkih odnosa koji zahtijevaju primjenu jednostavnijih metoda rada uz redovan nadzor nadređenog službenika,

- unosi podatke u računalni program kadrovske evidencije,

- vrši prijave i odjave zaposlenih na mirovinsko i zdravstveno osiguranje,

- vodi evidenciju o stručnom usavršavanju i osposobljavanju zaposlenih,

- izrađuje izviješća na temelju podataka o kojima se vodi evidencija,

- sudjeluje u administrativnoj pripremi i obradi podataka u postupku prijma u službu,

- obavlja i druge poslove koji su mu povjereni.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta viši referent za službeničke odnose je 1,64, utvrđen temeljem točke II. Odluke o koeficijentima za obračun plaća službenika i namještenika Zadarske županije („Službeni glasnik Zadarske županije“ broj 18/10, 14/13).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 04/11, 14/13).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), a provest će je tročlano Povjerenstvo za provedbu javnog natječaja imenovano od strane pročelnice Upravnog odjela za pravne i zajedničke poslove.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja, a poziv s imenima kandidata bit će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima, te će im biti upućena odgovarajuća pisana obavijest.

Prethodna provjera znanja i sposobnosti kandidata obavlja se putem pisanog testiranja i intervjua.

Pravni izvori za pripremanje kandidata za prethodnu provjeru znanja za radno mjesto višeg referent za službeničke odnose u Upravnom odjelu za pravne i zajedničke poslove, Odsjek za službeničke odnose i pravne poslove, su sljedeći:

1. Zakon o općem upravnom postupku („Narodne novine“ 47/09),
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11),
3. Statut Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u „Narodnim novinama“ dostupni su na mrežnoj stranici [narodne novine](http://narodne-novine.nn.hr/oglasi/default.aspx), izvor objavljen u „Službenom glasniku Zadarske županije“ dostupan je na linku [zadarska županija-službeni glasnici](https://glasnik.zadarska-zupanija.hr/).

Za svaki dio provjere kandidatima se dodjeljuje određeni broj bodova od 1 do10.

Pisani test sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje ili više od 50% bodova na provedenom testiranju.

S kandidatom koji na pisanom testiranju ostvari najmanje ili više od 50% ukupnog mogućeg broja bodova, Povjerenstvo za provedbu javnog natječaja provest će intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o oglasnom postupku:**

1. Molimo podnositelje u prijavi priložiti sve isprave naznačene u javnom natječaju budući da manjak samo jedne isprave isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11), a koji se odnosi na natječajni postupak, dostupan je na linku [izvadak iz zakona](https://zadarska-zupanija.hr/images/DOKUMENTI/prijem/56/izvadak%20iz%20zakona.PDF).

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument je objavljen na oglasnoj ploči i mrežnim stranicama Zadarske županije ([www.zadarska-zupanija.hr](http://www.zadarska-zupanija.hr)) dana 2. ožujka 2017. godine.

**PROČELNICA**

**v.r. Milena Ikić, dipl. iur.**